fi fi fi fi en fi fr fi tr fi fi fi ru fi fi fi fi fi en de fi ru ru ru nl ru pt nl ru pt fi it fa fi ru pt ru ru fi ca ru th fi ru hy pt it fi ca ru ru ru ru ru en fi fr ru pt fr ru fr fi ru pt pt ro fi es eu el fr el fr fi ru nl tr nl pt fr ca eu es he ru pt fr fi fr ar en pt ms fr bn zh fr pt ru hi en fr es fr es fr fi en en fi es es fi fi fi fi fi fi fi fi fi fi fi fi fi fi fi fi en fi fi fi tr eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi en fi fi en fi en fi fi et fi fi
Stockfish vs. Lc0 – ensimmäinen erä ½-½ – Etelä-Vantaan Shakki ry – EtVaS
Alpha Zeron ”pikkusisko” Leela Chess Zero (Lc0) on saatavilla myös kotikäyttäjille. Ohjelman voi ladata projektin nettisivuilta. Käyttäjän tulee ladata sekä ”engine” että ”network” (neuroverkko), jonka jälkeen enginen asennus omaan shakkiohjelmaan käy samaan tapaan kuin esimerkiksi Stockfishin. Lc0 käyttää tietokoneen CPU:n (prosessorin) sijasta GPU:ta (näytönohjaimen grafiikkaprosessoria) laskentaan.
Päätimme laittaa Stockfishin ja Lc0:n vastakkain EtVaSin piireissä suosiotaan kasvattavassa ”siirto päivässä” pelimuodossa. Molemmille engineille on tarjolla suhteellisen tehokasta rautaa (Intel I7-7700k @ 4,5 GHz, Nvidia GTX 1080 OC 8Gb sekä 16GB keskusmuistia). Tällä kokoonpanolla Stockfish laskee noin 10 miljoonaa asemaa sekunnissa, eli vuorokauden aikana ehditään pohtia vajaat tuhat miljardia asemaa. Lc0 yltää ”vaivaiseen” 5-10 tuhanteen asemaan sekunnissa, joten sen täytyy luottaa ”tekoälyn” voimaan asemien paremmassa arvioinnissa. Lc0 käyttää tässä pelissä neuroverkkoa numero 32335 (verkon valinta vaikuttaa pelivahvuuteen, ja verkot kehittyvät jatkuvasti kun vapaaehtoiset jauhavat koneillaan pelejä jolla kone ”oppii” koko ajan uutta). Käytössä ei ole avauskirjastoja eikä loppupelitietokantaa, joten koneet ovat täysin omillaan. Käytännössä peli toteutetaan niin että annetaan kummankin ohjelman miettiä vuorollaan noin 24 tuntia per siirto, ja valitaan sen jälkeen koneen ykkösvaihtoehto. Raati voi valita seuraavan siirron myös nopeammin mikäli on selvää että koneella on vain yksi järkevä vaihtoehto.
Jotta päästään reippaasti vauhtiin, raati valitsi ensimmäiseen peliin avaukseksi kerholla viime aikoina kiinnostusta herättäneen Semi-Slaavin Anti-Moskova -muunnelman 9 ensimmäistä siirtoa. Koneet päästetään ”irti” siirrosta 10. alkaen. Pelin etenemistä päivitetään tähän alle.
Stockfish 10 – Leela Chess Zero
Game on! Tässä tutussa asemassa mustalla on sotilas enemmän mutta valkean kehitysetu ja mustan lukuisat asemalliset heikkoudet lupaavat aina vauhdikasta peliä.
Muutaman luontevan siirron jälkeen on tultu kriittiseen tienhaaraan: valkea voi lyödä ratsullaan joko d7:ään tai f7:ään. Erityisesti uhraus Rxf7!? johtaa erittäin mielenkiintoiseen peliin jossa ei ole tapana laskea materiaalia vaan aktiivisuus ratkaisee. Vai löytääkö SF kenties täysin uuden tavan jatkaa peliä valkeilla?
Asema valkean 15. siirron jälkeen. Siirron 15. Lh5 vaihtoehtona oli d5, joka lähes pakottavan jatkon Rxe5, dxe6, Rd3, exf7+, Kxf7, Lxd3, cxd3, Dxd3 jälkeen johtaa (koneiden maailmassa) tasa-asemaan (0.00). Tämän sijasta valittiin pelijatko, joka myös on SF:n arvion mukaan 0.00, mutta ainakin raadin näkökulmasta vähemmän tutkittu jatko.
Asema valkean 18. siirron jälkeen. Muutamien vaihtojen jälkeen asema rauhoittuu hetkeksi, mutta peli on vielä hyvin avoin. Valkea (SF) saa d-linjan haltuunsa, ja sen upseerit ovat hieman paremmin pelissä. Toisaalta valkean c5-sotilas on hieman kömpelö ja musta pääsee pian painostamaan sitä.
Molemmat koneet vaikuttavat kovin yksimielisiltä siitä, mikä on paras jatko tähän asti. Valkealla (SF) on edelleen hieman aktiivisemmat upseerit, mutta onnistuuko musta (Lc0) löytämään neuroverkkonsa perukoilta lääkkeet valkean pysäyttämiseen?
Peli on edennyt vauhdikkaasti, koska useat edellisistä siirroista ovat olleet jossain määrin pakottavia tai muuten selkeitä koneen valintoja. Nyt valkealla on mahdollisuus pakottaa tasapeli siirtojen toistolla (Rb6+ Kc7 Ra8+ Kc8), mutta valkealla on myös muita tapoja jatkaa peliä. Joka tapauksessa arvio on tukevasti 0.00 kaikissa jatkoissa.
35. siirron jälkeen on päädytty mielenkiintoiseen asemaan, jonka molemmat koneet arvioivat olevan tasan. Ihmisen näkökulmasta peli on kaikkea muuta kuin pelattu, sillä potentiaalisia sotilasheikkouksia on ympäri lautaa, ja valkean ratsu+vapaasotilas -kombinaatio näyttää vähintäänkin huteralta.
Mitään pelkäämättä koneet jatkavat peliä ja käyvät toistensa sotilasheikkouksien kimppuun. Kumpikaan ei näe mitään selkeästi itselleen etua tuovaa jatkoa, mutta toisaalta kumpikaan ei ole tyytynyt tarjolla olleisiin pakottaviin tasapelijatkoihin.
Siirtojen toistuttua jo kertaalleen valkea voisi tässä päättää pelin tasapeliin pelaamalla jälleen Ta6, mikä myös on SF:n ykkösvaihtoehto. Koska olemme hieman kokeilumielellä liikenteessä, raati päätti tarttua SF:n kakkosvaihtoehtoon Rb6+, joka sekin 75 siirron syvyyteen analysoituna on 0.00, mutta mielenkiintoista on että Lc0 näkee tämän jatkon mustalle edullisena. Saa nähdä miten käy!
Peli jatkuu edelleen siten että SF (valkea) uskoo aseman olevan tasan, kun taas Lc0 (musta) uskoo aseman olevan jonkin verran mustalle edullinen. Riittääkö etu kuitenkaan voittoon, se jää nähtäväksi. Täytyy muistaa että käytössä ei ole loppupelitietokantaa, eli koneiden täytyy laskea asema itse ratkaisuun asti.
Tässä asemassa raati päätti koneiden puolesta pelin tasatulokseen. Lc0 edelleen arvioi aseman mustan pieneksi eduksi, mutta ei kykene näkemään mitään konkreettista tapaa konvertoida asema voitoksi.
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Edellinen artikkeliEdellinen Kaido Külaots Aeroflot Openin superyllättäjä
Seuraava artikkeliSeuraava EtVaS voitti HSL vartit
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS
View post in Reader
%d bloggaajaa tykkää tästä: